Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1995. évi CXIX. törvény hatálya nem terjed ki a karitatív
Paragraph Index: 961

a) pontját, amely szerint a kezelt személyes adatok felvételének tisztességesnek és törvényesnek kell lennie. Ez az ajánlás csak a betéti kártya igénylésekor kezelhető adatkörre vonatkozik. Amennyiben az ügylet a bank részéről történő hitelnyújtást is magában foglal, illetve egyéb, a betéti kártyák használatával általában együttjárót meghaladó kockázatvállalással jár, akkor az ügyfél további adatainak kezelése is indokolt lehet. IV. Az üggyel kapcsolatban az alábbi ajánlást teszem: — Betéti kártya természetes személy számára történő kibocsátása során a kibocsátó kizárólag az ügyfél azonosításához szükséges adatokat igényelheti. Budapest, 1998. augusztus 19. Dr. Majtényi László (303/A/1998) * * * A Budapest XVI. Kerületi Önkormányzat Polgármesteri Hivatalában bevezetett városi telefonhívások adatainak kezelésével kapcsolatos adatvédelmi biztosi a j á n l á s I. 1997 novemberében megkereste hivatalomat egy Budapest XVI. kerületi önkormányzati képviselő, aki arról tájékoztatott, hogy az önkormányzat polgármesteri hivatalában új rendszerű telefonközpontot építettek ki. A rendszer csak egy személyi kódszám (PIN) beütése után teszi lehetővé, hogy a polgármesteri hivatal dolgozói és az önkormányzati képviselők városi vonalat vegyenek igénybe. A központi számítógép a beszélgetésre vonatkozó adatokat a személyi kódszám szerint rögzíti. A beadványozó szerint ez lehetővé teszi a dolgozókén túl az önkormányzati képviselők telefonjainak ellenőrzését is, a hívott számok azonosítását. Az önkormányzati képviselő arról tájékoztatott, hogy a számítógépes rendszerben rögzített adatok kezeléséről rendelkező adatvédelmi szabályzat nem készült. Az önkormányzati képviselő azt kérdezte az adatvédelmi biztostól, hogy milyen adatvédelem illeti meg az önkormányzati képviselőket. 1999/79/II. szám II. A képviselő 1997 decemberében kiegészítésül elküldött egy polgármesteri hivataltól kapott tájékoztatást, amely az

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes